Elon enkeli
Elon enkeli ylitse kuoleman maan
 niin säälivän katsehen heittää:
 Työn nostamat temppelit tuhkana vaan,
 maan ruumiit ja rauniot peittää.

 – – –

 – Miten paljon on halpahan hintahan niin
 elon arvoja hukkahan myöty,
 miten monen on silmihin kyyneltyviin
«jalon kuoleman» sumua lyöty.

 Kuka tietää, kauanko tehdä ma saan
 täällä työtä, mi tyhjihin raukee, –
 oi milloinka kansoille kuoleman maan
 elon ihana Eedeni aukee?